Bulimija

Bulimija (), arba hiperoreksija () – psichologinis sutrikimas, dėl kurio kuriam laikui liguistai susilpnėja arba išnyksta sotumo jausmas ir nekontroliuojamai padidėja apetitas.

Ligoniams būdinga nuolatinė viršsvorio baimė, pasikartojantys persivalgymai, po kurių ima persekioti kaltės jausmas, bandoma „atitaisyti“ padėtį, maistą išvemiant, geriant laisvinančius vaistus ir arbatas, sportuojant, naudojant kenksmingas medžiagas (pvz., actą ar liesinančias tabletes) ir pan. Daugeliu atvejų bulimija sergantys žmonės serga ir anoreksija. Valgymo sutrikimai dažniausiai būdingi paauglėms mergaitėms ir jaunoms moterims. Bulimija dažniau serga tie, kurie turi artimų giminaičių, sergančių šia liga.

Kai kuriais atvejais bulimiją gali sukelti ir fiziologiniai sutrikimai – tarpinių smegenų (hipotalame esančio alkio centro) pažeidimas, endokrininių liaukų sutrikimai ir kt. Sergantis fiziologinės kilmės bulimija daug valgo, tačiau neprisisotina, jaučia silpnumą, galvos skausmą, nutunka. Tokiu atveju nesuvaldomo noro „numesti svorį“ gali ir nebūti. Nervinė bulimija gali prasidėti ir dėl psichologinių veiksnių, noro suliesėti neatsisakant maisto.

 Išnašos 

 Nuorodos 
 Sveikas. Lt apie bulimiją

Kategorija:Jutimo sistema
Kategorija:Mityba
Kategorija:Virškinimo sistemos ligos
Kategorija:Psichikos sutrikimai